Efter en vel modtaget optræden med sangen under [[2011 Brit Awards]] blev "Someone like You" Adeles første nummer 1 single på [[UK Singles Chart]], og den forblev på toppen af hitlisten i fem uger. Sangen toppede også hitlisterne i Irland, New Zealand, Australien, Brasilien, Italien, Frankrig og Schweiz, og blev Adeles andet nummer et hit i USA. Dermed blev Adele den første kvindlige britiske solosanger i historien, der havde nummer 1 hits fra samme album på [[Billboard Hot 100|''Billboard'' Hot 100]]. I juli 2011 blev det den første single i årtiet, der solgte en million eksemplarer i Storbritannien, hvor den blev [[Certificering af musiksalg|certificeret]] 3× Platin af [[British Phonographic Industry]] (BPI), og den solgte 5× Platin hos [[Recording Industry Association of America]] (RIAA) i USA.
Musik